
Për shtyrjen e afatit të shpalljes e të botimit të njoftimit të fituesit dhe të njoftimit të kontratës së lidhur, për procedurat e prokurimit, të kryera nga Ministria e mbrojtjes, si autoritet kontraktor

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Mbrojtjes, Këshilli i Ministrave

Vendosi:

1. Lejimin e Ministrisë së Mbrojtjes dhe të strukturave në varësi të saj të përfundojnë, brenda datës 20 dhjetor 2009, procedurat e prokurimit për mallra, shërbime dhe ndërtime, me fondet e parashikuara në Buxhetin e Shtetit të vitit 2009, sipas listës, që i bashkëlidhet këtij vendimi.
Brenda këtij afati, të përfshihen edhe lidhja e kontratave përkatëse dhe publikimi i njoftimit të kontratës të nënshkruar, në Buletinin e Njoftimeve Publike.
2. Ngarkohen Ministria e Mbrojtjes dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

Lista e objekteve, llojin e procedurës dhe afatet maksimale 
për shtyrjen e afatit të prokurimit

1. Makineri e pajisje në funksion të projektit “Damen”.
2. Blerje vajra lubrifikante për anijet e prodhuara nga kontrata me shoqërinë “Damen”.
3. Studim projektim i Qendrës Kulturore të Ushtrisë dhe Hoteli i Ushtarakëve.
4. Blerje veshmbathje dhe uniforma për Forcat e Armatosura.
5. Shtesë kontrate në KDS për përshtatjen e kabinës elektrike në qendrën e gjuhëve të huaja.
6. Shtesë kontrate në “Kabina elektrike Plepa Durrës”.
7. Rikonstruksion i sallës së kolegjiumeve.
8. Blerje bojrash për lyerjen e anijeve.
9. Blerje mallrash ushqimore për një periudhë 6-mujore.
10. Shërbimi i ruajtjes dhe sigurisë fizike të objekteve të QRM-së.
